Любоўю да Радзімы, Айчыны, Бацькаўшчыны спрадвеку вымяраецца грамадзянская годнасць кожнага чалавека. Глыбінны сэнс гэтых слоў, як ніколі, надзённы сёння, калі пытанні рэалізацыі нацыянальнай ідэі праз патрыятызм і патрыятычнае выхаванне з’яўляюцца прыярытэтнымі ў развіцці Рэспублікі Беларусь і перш за ўсё ўвасабляюцца ў адукацыйны працэс. Духоўнасць грамадства – вось той стрыжань, на які павінна абапірацца практычная стваральная дзейнасць годнага грамадзяніна сваёй краіны, вось той прыярытэтны напрамак, адметны і спецыфічны шлях народа да агульначалавечага, які не запавольвае рух дзяржавы і яе грамадзян наперад, а наадварот, натхняе да новых творчых і працоўных здабыткаў.